ข่าวดี! “ปตท.-บางจาก” ลดราคาน้ำมันทุกชนิด 30 สต./ลิตร เว้น E85 ลง 15 สต. มีผลพรุ่งนี้
ข่าวดี! “ปตท.-บางจาก” ลดราคาน้ำมันทุกชนิด 30 สต./ลิตร เว้น E85 ลง 15 สต. มีผลพรุ่งนี้
15 ก.ค. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันทุกชนิด ลิตรละ 30 สตางค์ ยกเว้น E85 ปรับลด 15 สตางค์/ลิตร โดยมีผลตั้งแต่เวลา 05.00 น. วันพรุ่งนี้ (16 ก.ค)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ กลุ่มเบนซิน เบนซิน 95 ของ PTT Station อยู่ที่ลิตรละ 28.96 บาท, แก๊สโซฮอล์ 95 ลิตรละ 21.55 บาท, แก๊สโซฮอล์ 91 ลิตรละ 21.28 บาท, E20 ลิตรละ 20.04 บาท, E85 ลิตรละ 17.99 บาท
ส่วนราคาน้ำมันดีเซล B7 อยู่ที่ลิตรละ 22.19 บาท, B10 ลิตรละ 19.19 บาท และ B20 ลิตรละ 18.94 บาท (ราคาขายปลีกข้างต้นยังไม่รวมภาษีบำรุงท้องถิ่น)
